31996D0659
L 302/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 ноември 1996 година
относно защитните мерки във връзка с кримско-конгоанската хеморагична треска в Южна Африка
(текст от значение за ЕИП)
(96/659/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. за установяване напринципите относно организацията на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), последно изменена с Директива 96/43/ЕО (2), и по-специално член 18, параграф 1 от нея,
като взе предвид Директива 90/675/ЕИО на Съвета от 10 декември 1990 г. за определяне на принципите относно организацията на ветеринарните проверки на продукти, въведени в Общността от трети страни (3), последно изменена с Директива 96/43/ЕО, и по-специално член 19, параграф 1 от нея,
като има предвид, че се потвърждава наличието на кримско-конгоанска хеморагична треска на територията на Южна Африка;
като има предвид, че появата на кримско-конгоанската хеморагична треска в Южна Африка представлява сериозна заплаха за здравето на животните и общественото здраве в държавите-членки;
като има предвид, че поради тази причина се налага вносът на живи щраусоподобни и месо от щраусоподобни от Южна Африка да бъде забранен до изясняване на ситуацията;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки забраняват вноса на живи щраусоподобни и месо от щраусоподобни от Южна Африка.
Член 2
Държавите-членки изменят мерките, които прилагат по отношение на Южна Африка, и ги привеждат в съответствие с настоящото решение. Те уведомяват Комисията за това.
Член 3
Настоящото решение ще бъде преразгледано преди 15 февруари 1997 г.
Член 4
Адресати на настоящото решение са държавите-членки.
Съставено в Брюксел на 22 ноември 1996 година.